CELEX: 61988CO0194
Language: da
Date: 1988-07-20 00:00:00
Title: Kendelse afsagt af Domstolens præsident den 20. juli 1988. # Kommissionen for De Europæiske Fællesskaber mod Den Italienske Republik. # Indgåelse af en offentlig bygge- og anlægskontrakt - forbrændingsovn. # Sag 194/88 R.

KENDELSE AFSAGT AF DOMSTOLENS PRÆSIDENT
   den 20. juli 1988 (
         *1
      )
   I sag 194/88 R,
   
      Kommissionen for De Europæiske Fællesskaber ved Guido Berardis, Kommissionens Juridiske Tjeneste, som befuldmægtiget, og med valgt adresse i Luxembourg hos Georges Kremlis, Jean Monnet-bygningen, Kirchberg,
   sagsøger,
   mod
   Den Italienske Republik,
   sagsøgt,
   hvori der er fremsat begæring om, at der nedlægges forbud mod, at »Consorzio per la costruzione e la gestione di un impianto per l'incenerimento e la trasformazione dei rifiuti solidi urbani«, kommunen la Spezia, indgår en offentlig bygge- og anlægskontrakt vedrørende konsortiets forbrændingsovn,
   har
   PRÆSIDENTEN FOR DE EUROPÆISKE FÆLLESSKABERS DOMSTOL
   afsagt følgende
   Kendelse
   
            1
         
         
            For så vidt angår de faktiske omstændigheder i sagen henvises til begæring af 18. juli 1988, hvori Kommissionen i medfør af procesreglementets artikel 84, stk. 2, har anmodet om, at Domstolen nedlægger forbud mod, at »Consorzio per la costruzione e la gestione di un impianto per l'incenerimento e la trasformazione dei rifiuti solidi urbani«, (et konsortium med henblik på opførelse og forvaltning af et anlæg til forbrænding og omdannelse af fast kommunalt affald) indgår en offentlig bygge- og anlægskontrakt.
         
      
            2
         
         
            Da det af Kommissionen anførte må lægges til grund på dette stadium af retsforhandlingerne, findes det påkrævet at træffe bestemmelse om foreløbige forholdsregler.
         
      
            3
         
         
            Der må gives Domstolen mulighed for at sætte sig tilstrækkeligt ind i sagen, for at den kan tage stilling til de komplicerede forhold.
         
       
         
            Af disse grunde
            bestemmer
            PRÆSIDENTEN
            vedrørende den fremsatte begæring om foreløbige forholdsregler
         
       
         
            
                     1)
                  
                  
                     Den Italienske Republik træffer alle nødvendige foranstaltninger til at forhindre, at »Consorzio per la costruzione e la gestione di un impianto per l'incenerimento e la trasformazione dei rifiuti solidi urbani«, kommunen la Spezia, indgår den i sagen omhandlede offentlige bygge- og anlægskontrakt før den 15. september 1988 eller ethvert andet tidspunkt, som Domstolen måtte træffe bestemmelse om ved en senere kendelse.
                  
               
       
         
            
                     2)
                  
                  
                     Den Italienske Republik indgiver sine bemærkninger til Kommissionens begæring inden den 5. september 1988.
                  
               
       
         
            
                     3)
                  
                  
                     Afgørelsen om sagens omkostninger udsættes.
                  
               
       
            
               
                  Således bestemt i Luxembourg den 20. juli 1988.
                  
                     
                        J.-G. Giraud
                        Justitssekretær
                     
                     
                        A. J. Mackenzie Stuart
                        Præsident
                     
                  
               
            
         (
         *1
      ) – Processprog: Italiensk.